Muryonor

Muryonor yw an hanow kemmyn rag an peder eghen vyw a'n isurdh Vermilingua (ow styrya "taves pryv") a vronnviles, aswonys yn kemmyn rag dybri muryon ha termitow. 

Klassans
Yma peder eghen a vuryonor ow pewa hwath:
 Isurdh Vermilingua: muryonoryon
 Teylu Cyclopedidae: muryonoryon owrlin
 Muryonor owrlin, Cyclopes didactylus
 Teylu Myrmecophagidae: muryonoryon
 Kowrvuryonor, Myrmecophaga tridactyla
 Tamandua an Ogledh, Tamandua mexicana
 Tamandua an Dhyghow, Tamandua tetradactyla

Gnasow
Yma dhe bub muryonor tron hir gans taves a yll bos ystynnys dhe hys moy ages hys an penn; aga ganowyow a's teves diwweus mes nyns eus dens vytholl. I a us aga krabanow bras kromm dhe ygeri krugow muryon ha termitow ha rag defens. Aga minvlew hir tew a's difres rag omsettyansow an hwesker. Pub eghen a-der an kowrvuryonor a's teves lost hir gans dalghen dha.

Omdhegyans
Muryonoryon yw digoweth dell yw usys, mes pareusys yns i dhe dhifresa aga thiredhow a 1 - 1.5 mildir pedrek. Gwann yw aga golok, mes aga sens a vlasa ha klewes yw da. I a greg war an sens a vlasa dhe dhiskudha boos. Tempredh aga horfow yw isel, 33 dhe 36 °C . I a vyw yn koswigow segh trovennel, koswigow glaw, gwelstiryow ha savannas. 

Gwandrans an peder eghen

Klass:Bronnviles